Zagreb, 24. maj 2016

Skupni Dan investitorjev Ljubljanske in Zagrebške borze

Danes v Zagrebu poteka že **tretja skupna Investicijska konferenca Ljubljanske in Zagrebške borze** 'Slovenski in hrvaški dan investitorjev'. Letošnja konferenca je **najuspešnejša konferenca doslej**, saj se je **zanimanje za sestanke povečalo kar za 25 %, prav tako pa se je konference udeležilo večje število tujih investitorjev.**

Predstavlja se 7 slovenskih in 6 hrvaških borznih družb najvišje kakovosti: Atlantic Grupa, Intereuropa, Gorenje, Hrvatski Telekom, Krka, Luka Koper, Luka Rijeka, Petrol, Podravka, Pozavarovalnica Sava, Tankerska Next Generation, Zavarovalnica Triglav and Valamar Riviera.

Na dogodku **sodeluje 28 investicijskih družb ter bank s skupno 65 analitiki oziroma vlagatelji**, ki prihajajo **iz Madžarske, Češke, Estonije, ZDA, Hrvaške** in **Slovenije.** Za sestankez družbami je prispelo neverjetnih **186 prošenj** in družbe bodo v enem dnevu opravile kar **160 individualnih in skupnih sestankov.**

Gospa Ivana Gažić, predsednica uprave Zagrebške borze, je ob tej priložnosti poudarila naslednje: »Zelo smo veseli, da je naša skupna investicijska konferenca prerasla v ugleden dogodek, ki potrjuje pomen skupne predstavitve hrvaškega in slovenskega trga kapitala. Vsako leto opažamo porast v interesu vlagateljev, še posebej tujih, ki letos predstavljajo kar četrtino vseh sodelujočih investitorjev. Upamo, da bo veliko število sestankov, ki jih bodo podjetja in investitorji izvedli v samo enem dnevu, prineslo nove kvalitetne investicijske projekte obema trgoma.«

Gospod Andrej Šketa, predsednik uprave Ljubljanske borze, pa je povedal: »Velik interes vlagateljev potrjuje, da ima regija potencial za rast in da je interes za vlaganje velik. Ta investicijski interes pa je priložnost tudi za druga podjetja, da preko kapitalskega trga financirajo rast in naložbene projekte.«​

Zagrebška in Ljubljanska borza bosta tudi v prihodnje nadaljevali s samostojnimi in tudi skupnimi aktivnostmi za povečanje investicijskega interesa in za nadgradnjo izkazanega zaupanja domačih in mednarodnih vlagateljev.

SODELUJOČE DRUŽBE

|  |  |
| --- | --- |
| Ljubjanska borza | Gorenje, Intereuropa, Krka, Luka Koper, Petrol, Pozavarovalnica Sava, Zavarovalnica Triglav |
| Zagrebška borza | Atlantic Grupa, Hrvatski telekom, Luka Rijeka, Podravka, Tankerska Next Generation, Valamar Riviera |

Kontakti:

|  |  |
| --- | --- |
| Metka Šipek Vodja, kabinet uprave Slovenska 56 | 1000 Ljubljana | Slovenia [metka.sipek@ljse.si](mailto:metka.sipek@ljse.si) T +386 1 471 02 21 | F +386 1 471 02 13 [www.ljse.si](http://www.ljse.si/) | Sanda Kuhtic Nalis Vodja korporativnega komuniciranja Ivana Lucica 2a | 10 000 Zagreb | Croatia [sanda.kuhtic@zse.hr](mailto:sanda.kuhtic@zse.hr) T +385 1 4686 804 | F +385 1 4677 680 [www.zse.hr](http://www.zse.hr/) |